b'\n_START_ARTICLE_\nKuba Giermaziak\n_START_PARAGRAPH_\nJakub "Kuba" Giermaziak (s. 9. hein\xc3\xa4kuuta 1990 Gosty\xc5\x84, Puola) on puolalainen moottoriurheilija. H\xc3\xa4n on aloitti formulauransa vuonna 2007 Eurocup Formula Renault 2.0-sarjassa. H\xc3\xa4n ajoi Motopark Academy-tallissa. Giermaziak sijoittui ensimm\xc3\xa4isell\xc3\xa4 kaudellaan sarjassa kymmenenneksi. H\xc3\xa4n jatkoi sarjassa vuonna 2008, mutta j\xc3\xa4i sarjan 18:ksi. H\xc3\xa4n ajoi samalla kaudella Formula Renault 2.0 NEC-sarjassa ottaen 5 palkintokorokesijaa ja sijoittuen sarjan kuudenneksi. Giermaziak jatkoi viel\xc3\xa4 kolmannen kauden Eurocup Formula Renault-sarjassa. H\xc3\xa4n ajoi yhden palkintokorokesijan ja sijoittui sarjan loppupisteiss\xc3\xa4 yhdeks\xc3\xa4nneksi. Vuonna 2010 Giermaziak siirtyi ajamaan Porsche Supercup-sarjaa. Siell\xc3\xa4 h\xc3\xa4n sijoittui sarjan 10:ksi. Giermaziak jatkoi sarjassa vuonna 2011. H\xc3\xa4n saavutti kaksi voittoa sarjasta ja sijoittui sarjan kolmanneksi. H\xc3\xa4n oli ajanut samana vuonna my\xc3\xb6s Formula 3 Euroseries-sarjassa. Vuonna 2012 Giermaziak jatkoi Porsche Supercupissa sijoittuen loppupisteiss\xc3\xa4 seitsem\xc3\xa4nneksi. Vuonna 2013 h\xc3\xa4n saavutti kaksi kolmossijaa kauden aikana sijoittuen sarjan viidenneksi. Vuonna 2014 Giermaziak ker\xc3\xa4si kaksi paalupaikkaa ja kolme voittoa sijoittuen sarjan toiseksi.'